
DJEČJI VRTIĆ „RADOST“
	N O V S K A
KLASA: 112-07/22-70/16
UR.BROJ: 2176-68/20-04-04/22-1
Novska, 08.12.2022.
	Na temelju članka 26. Zakona o predškolskom odgoju i obrazovanju (N.N. br. 10/97, 107/07, 94/13, 98/19. i 57/22) i članka 50. alineja 10.  Statuta Dječjeg vrtića „Radost“ Novska   Upravno vijeće Dječjeg vrtića „Radost“ Novska raspisuje
N A T J E Č A J
za obavljanje poslova za radno mjesto
ADMINISTRATIVNO-RAČUNOVODSTVENI RADNIK ( m/ž )
  1 izvršitelj/ica na određeno puno radno vrijeme zbog zamjene za bolovanje i rodiljni dopust
UVJETI za radno mjesto: 
*  SSS ekonomskog smjera
*  poznavanje rada na računalu
*  probni rad: 30 dana									
Za kandidate prijavljene na natječaj koji ispunjavaju formalne uvjete natječaja provesti će se prethodna provjera znanja i sposobnosti putem testiranja koju će provesti Povjerenstvo sastavljeno od tri člana.
Ako kandidat ne pristupi testiranju, smatra se da je povukao prijavu na natječaj.
Na web-stranici Dječjeg vrtića „Radost“ Novska www.radost-novska.hr  naveden je opis poslova radnog mjesta administrativno-računovodstvenog radnika.
Na istoj web-stranici Dječjeg vrtića „Radost“ Novska, objaviti će se vrijeme održavanja prethodne provjere znanja i sposobnosti kandidata najmanje 5 dana prije održavanja provjere.
Dokaz o zdravstvenoj sposobnosti za obavljanje poslova navedenog radnog mjesta dostavit će izabrani kandidat nakon dostavljene obavijesti o izboru, a prije donošenja odluke o prijemu u radni odnos.
Na natječaj se mogu javiti osobe oba spola.
UZ PRIJAVU ZA RADNO MJESTO ADMINISTRATIVNO-RAČUNOVODSTVENI RADNIK  POTREBNO JE PRILOŽITI:
1. zamolbu
2. životopis
3. dokaz o traženoj/navedenoj razini obrazovanja – presliku
4. dokaz o hrvatskom državljanstvu – presliku
5. rodni list – presliku
6. uvjerenje nadležnog suda da se protiv podnositelja prijave ne vodi kazneni postupak za neko od kaznenih djela navedenih u članku 25. st. 1. Zakona o predškolskom odgoju i obrazovanju (N.N. br. 10/97, 107/07, 94/13, 98/19 i 57/22)- original,  ne stariji od 3 mjeseca, od zadnjeg dana roka za podnošenje prijava na Natječaj
7. dokaz o ukupnom radnom iskustvu – elektronički ispis staža HZMO-a

Kandidat koji se poziva na pravo prednosti pri zapošljavanju prema pozitivnim propisima RH dužan je u prijavi na natječaj pozvati se na to pravo, priložiti propisane dokaze o tom pravu, te ostvaruje prednost u odnosu na ostale kandidate samo pod jednakim uvjetima.
Pod jednakim uvjetima podrazumijeva se da ako na kraju provedene provjere znanja i sposobnosti kandidata, kandidati koji su po rang listi ostvarili najveći i isti broj ukupnih bodova, prednost prilikom zapošljavanja ima onaj kandidat koji se u svojoj prijavi pozvao na to pravo i za isto priložio dokaze.
Pozivaju se osobe iz članka 102. stavak 1. do 3. Zakona o hrvatskim braniteljima iz Domovinskog rata i članovima njihove obitelji (N.N. br. 121/17. 98/19, 84/21) da uz prijavu na natječaj dostave dokaze o ostvarivanju prava prednosti iz članka 103. stavak 1. Zakona o hrvatskim braniteljima iz Domovinskog rata i članovima njihovih obitelji (N.N., br. 121/17, 98/19 i 84/21). Poveznica na internetsku stranicu Ministarstva: https://branitelji.gov.hr/zaposljavanje-843/843, a dodatne informacije o dokazima koji su potrebni u svrhu ostvarivanja prednosti pri zapošljavanju, potražiti na slijedećoj poveznici:
https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf
Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (N.N. br. 157/13, 152/14., 39/18. i 32/20.) dužni su da bi ostvarili pravo prednosti pri zapošljavanju pod jednakim uvjetima pozvati se na navedeno pravo i dostaviti sve dokaze propisane člankom 9. i priložiti dokaz o utvrđenom statusu osobe s invaliditetom.
Nepotpune i nepravodobno pristigle prijave neće se razmatrati, kao niti prijave pristigle elektronskim putem. Podnositelji nepotpunih prijava neće biti pozvati na dopunu prijave. Potpunom prijavom smatra se ona koja sadrži sve podatke i priloge navedene u natječaju i dostavljene u natječajnom roku, te koja je vlastoručno potpisana.
Kandidat/kinja koji nisu podnijeli pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom/kinjom u postupku predmetnog natječaja.
Prijavom na natječaj kandidati/kandidatkinje pristaju na obradu svojih podataka u svrhu provođenja selekcijskog postupka. Kandidati/kandidatkinje pristaju da Dječji vrtić „Radost“ Novska, kao voditelj obrade prikupljene podatke na temelju natječaja obrađuje samo u obimu i samo u svrhu provedbe natječaja. Dječji vrtić „Radost“ Novska će s osobnim podacima postupati sukladno pozitivnim propisima uz primjenu odgovarajućih tehničkih i  sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja.
Rok za podnošenje prijava je od  08.12.2022. do 16.12.2022. godine.
Natječaj se objavljuje na oglasnoj ploči i mrežnim stranicama Hrvatskog zavoda za zapošljavanje, te oglasnoj ploči i mrežnoj stranici Dječjeg vrtića „Radost“ Novska dana 08.12.2022. godine.
Prijave s naznakom „Za natječaj: administrativno-računovodstveni radnik“ dostaviti putem pošte na adresu Dječji vrtić „Radost“ Novska Ivane Brlić Mažuranić 1, 44330 Novska.

O ishodu natječaja kandidati  će biti obaviješteni u zakonskom roku putem web stranice  www.vrtic-radost.hr ili na drugi odgovarajući način.
	Traženi podaci kandidata ostati će u vrtiću u svrhu dokaza provedbe natječajnog postupka i koristiti se mogu isključivo u tu svrhu. 






								         Ravnateljica :										_______________________
							            / Ljerka Vidaković, prof./


